மாடுகளைப் பராமரிக்க முடியாதவர்கள் அவற்றை இங்கே கொண்டு வந்து விட்டுச் செல்லலாம். பலர் பொருளாதாரச் சூழல் காரணமாக அவற்றை அடிமாடுகளாக விற்பார்கள். அவர்களுக்குத் தேவையான பணத்தை நன்கொடையாளர்களிடமிருந்து பெற்றுக் கொடுத்து, மாடுகளைக் வாங்கிக் கொண்டுவந்து பராமரித்துவருகிறோம். தூரத்திலிருந்து மாடுகளைக் கொண்டுவரச் சிரமப்படுபவர்களுக்கும், நன்கொடையாளர்களிடம் நிதிபெற்று எங்கே இருந்தாலும், மாடுகளை இங்கே கொண்டுவருவதற்கான ஏற்பாடுகளைச் செய்து தருவோம். திருவள்ளூர், பெரியபாளையம், தென்காசி, செங்கோட்டை... எனத் தமிழ்நாட்டின் பல பகுதிகளைச் சேர்ந்த மாடுகள் இங்கே கொண்டு வரப்பட்டிருக்கின்றன.